CELEX: C2006/131/44
Language: da
Date: 2006-06-03 00:00:00
Title: Sag C-94/05: Domstolens dom (Anden Afdeling) af  16. marts 2006  — Emsland-Stärke GmbH mod Landwirtschaftskammer Hannover (anmodning om præjudiciel afgørelse fra Bundesverwaltungsgericht) (Fælles landbrugspolitik — forordning (EF) nr. 97/95 — præmier, der betales til stivelsesproducerende virksomheder — betingelser — sanktioner — forholdsmæssighed — forordning (EF, Euratom) nr. 2988/95 — beskyttelse af De Europæiske Fællesskabers finansielle interesser)

3.6.2006   
            
            
               DA
            
            
               Den Europæiske Unions Tidende
            
            
               C 131/25
            
         Domstolens dom (Anden Afdeling) af 16. marts 2006 — Emsland-Stärke GmbH mod Landwirtschaftskammer Hannover (anmodning om præjudiciel afgørelse fra Bundesverwaltungsgericht)
   (Sag C-94/05) (1)
   
   (Fælles landbrugspolitik - forordning (EF) nr. 97/95 - præmier, der betales til stivelsesproducerende virksomheder - betingelser - sanktioner - forholdsmæssighed - forordning (EF, Euratom) nr. 2988/95 - beskyttelse af De Europæiske Fællesskabers finansielle interesser)
   (2006/C 131/44)
   Processprog: tysk
   Den forelæggende ret
   Bundesverwaltungsgericht
   Parter i hovedsagen
   
      Sagsøger: Emsland-Stärke GmbH
   
      Sagsøgt: Landwirtschaftskammer Hannover
   Sagens genstand
   Anmodning om præjudiciel afgørelse — Bundesverwaltungsgericht — fortolkning af artikel 13, stk. 4, i Kommissionens forordning (EF) nr. 97/95 af 17. januar 1995 om gennemførelsesbestemmelser til Rådets forordning (EØF) nr. 1766/92 for så vidt angår den minimumspris og det udligningsbeløb, der skal betales kartoffelavlere, samt til Rådets forordning (EF) nr. 1868/94 om en kvoteordning for produktionen af kartoffelstivelse (EFT L 16, s. 3), som ændret ved Kommissionens forordning (EF) nr. 1125/96 af 24. juni 1996 (EFT L 150, s. 1) — betingelser for at yde præmie — dyrkningskontrakt indgået mellem en stivelsesvirksomhed på den ene side og på den anden side ikke en avler, men en handlende, som direkte eller indirekte modtager kartofler dyrket af avlerne — sanktionsspørgsmål
   Konklusion
   
               1)
            
            
               Den sanktion, som er foreskrevet i artikel 13, stk. 4, i Kommissionens forordning (EF) 97/95 af 17. januar 1995 om gennemførelsesbestemmelser til Rådets forordning (EØF) nr. 1766/92 for så vidt angår den minimumspris og det udligningsbeløb, der skal betales kartoffelavlere, samt til Rådets forordning (EF) nr. 1868/94 om en kvoteordning for produktionen af kartoffelstivelse (EFT L 16, s. 3), som ændret ved Kommissionens forordning (EF) nr. 1125/96 af 24. juni 1996, finder anvendelse på en stivelsesproducerende virksomhed, som — uden at den nødvendigvis har overskredet sin tildelte delkvote — har købt kartofler hos en handlende, der selv har modtaget dem direkte eller indirekte fra avlerne, selv når købs- og leveringsaftalen, der er indgået mellem den stivelsesproducerende virksomhed og den pågældende handlende, og som af de kontraherende parter er betegnet som »dyrkningskontrakt«, er blevet anerkendt som en sådan af en kompetent national myndighed i medfør af den nævnte forordnings artikel 4, stk. 2, men ikke kan gives denne betegnelse i henhold til den samme forordnings artikel 1, litra d) og e).
            
         
               2)
            
            
               Gennemgangen af det første led af det andet spørgsmål har intet frembragt, der kan rejse tvivl om gyldigheden af artikel 13, stk. 4, i forordning nr. 97/95, som ændret ved forordning nr. 1125/96, i forhold til retssikkerhedsprincippet.
            
         
               3)
            
            
               Gennemgangen af det andet led af det andet spørgsmål har intet frembragt, der kan rejse tvivl om gyldigheden af artikel 13, stk. 4, i forordning nr. 97/95, som ændret ved forordning nr. 1125/96, under hensyn til proportionalitetsprincippet som omhandlet i artikel 2, stk. 1 og 3, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser.
            
         
               4)
            
            
               Den omstændighed, at den kompetente nationale myndighed er blevet underrettet om, at den stivelsesproducerende virksomhed havde modtaget kartofler fra en handlende, som selv havde modtaget dem direkte eller indirekte fra avlerne, kan ikke have indflydelse på, om en uregelmæssighed betegnes som »uagtsom« i henhold til artikel 5, stk. 1, i forordning nr. 2988/95, og kan som følge heraf heller ikke have betydning for anvendelsen af den sanktion, der er fastsat i artikel 13, stk. 4, i forordning nr. 97/95, som ændret ved forordning nr. 1125/96, på den nævnte stivelsesproducerende virksomhed.
            
         
      (1)  EUT C 93 af 16.4.2005.